Vejledning til Personoplysninger

I denne vejledning kan du finde informationer om de kategorier af datatyper, vi arbejde med ved AAU

|  |
| --- |
| **Almindelige personoplysninger**  Listen er ikke udtømmende, den giver bud på oplysninger, der falder ind under kategorien af ’Almindelige personoplysninger’. |
| * Klassiske stamoplysninger, dvs. navn, køn, adresse og telefonnummer, fødselsdato, nær familie, oplysning om status vedr. hemmeligt nummer/adresse og foto-ID * Oplysninger om uddannelse, udtalelser, kursusbeviser, beskæftigelser, arbejdsopgaver * Almindelige klager fra studerende * Oplysninger om løn, skat, pension og lønkontonummer * Kørekort * Tilknytning til en eller flere institutioner * Nationalitet * Systembrugeroplysninger * Oplysninger om fravær og sygdom: dog kun det faktum at man er syg eller fraværende, ikke behandling, diagnose, begrundelse for fravær mm. * For studerende: deltagelse i hold/fag/grupper og fagniveauer |

|  |
| --- |
| **CPR-numre**  Listen er udtømmende |
| * Dækker over det nationale id-nummer i Danmark også kendt som CPR-nummer |

|  |
| --- |
| **Fortrolige personoplysninger**  Listen er ikke udtømmende, den giver bud på oplysninger, der falder ind under kategorien af ’Fortrolige personoplysninger’. |
| * Personlighedstest * Skilsmisse * Registreret partnerskab * Adoptionsforhold * Alkohol- og narkotikatest * Registrering af snyd til eksamen * Logning af internetbrug * Karakterer * Væsentlige sociale problemer og familieforhold * Bortvisningsgrund * Disciplinære sager * Referater af personlige samtaler, hvis disse indeholder oplysninger af særlig karakter * Hemmelig adresse |

|  |
| --- |
| **Straffedomme og lovovertrædelser**  Listen er ikke udtømmende. |
| * Oplysninger om at den registrerede er dømt i strafbare forhold * Oplysninger om at den registrerede har begået et eller flere strafbare forhold |

|  |  |
| --- | --- |
| **Følsomme personoplysninger**  Denne liste er udtømmende. | |
| * Race og etnisk oprindelse | Dækker *ikke* nationalitet – det er en almindelig personoplysning |
| * Politisk overbevisning | Personers indstillinger til enkeltstående samfundsproblemer er ikke nødvendigvis at betragte som en følsom oplysning, hvorimod medlemskab af politiske partier, deltagelse i politiske arrangementer samt hvor et individ har sat sin stemme ved et valg betragtes som følsomme personoplysninger |
| * Religiøs overbevisning | Tilhørsforhold til en religion |
| * Filosofisk overbevisning | F.eks. et individs generelle holdning til tilværelsen eller deres livsanskuelse |
| * Fagforeningsmæssigt tilhørsforhold | F.eks. ansattes medlemskab af fagforeninger |
| * Helbredsoplysninger | Det at en person er ’syg’ gælder ikke som en følsom personoplysning – det er en almindelig personoplysning  Derimod dækker begrebet bl.a. over: diagnose, behandling, misbrug og sygdomsspecifikke oplysninger |
| * Seksuelle forhold eller orientering | Gælder ikke oplysning om registreret partnerskab, men denne oplysning vil være i kategorien af fortrolige personoplysninger |
| * Genetiske eller biometriske data til brug for identificering | Fysiske data som bl.a.: hår, blod, rygmarv  Derudover gælder det fingeraftryk, billeder af tandsæt, nethinde mm. |